CONTRA-IN FOS 

Butlletí Setmanal de Contra-lnformació 


Número 255. 


Setmana del 14 al 20 de maig de 2003 


Fa sis mesos naufragava el petrolier Prestige davant la costa gallega, avui segueixen vessant les 35.000 tones de fuel que hi queden. 


Impunitat policial contra l'okupació 


La filla del processat era a l'interior de la casa durant l'atac policíac 

Judici contra un dels manifestants que protestaven 
durant l'assalt il·legal de la Kasa de la M untanya 

El procés civil contra l'edifici es troba al iutiat de primera instància en espera de resolució. 


La Salut/ Barcelona.- Després de 2 anys de 
l'assalt policial de la Kasa de la Muntanya 
[que es produí paral·lelament al desallotja¬ 
ment de la vivenda Can Nyocki, situada al 
davant)], el passat dilluns varen jutjar a l'únic 
imputat. Durant l'actuació il·legal de la poli¬ 
cia es va detenir 19 persones i es produiren 
càrregues policials i enfrontaments durís- 
sims durant hores. Recordem que un noi va 
perdre la visió d'un ull per l'impacte d'una 
pilota de goma, actuació policial que encara 
es troba sota investigació judicial. 

A ]8 de les persones detingudes aquell dia 
els hi varen arxivar la causa, però una d'elles 
va seguir imputada. El dilluns 12 de maig una 
quinzena de persones es varen concentrar a 
les portes del jutjat, d'altres varen assistir a 


la sessió del judici, volien donar suport al 
noi denunciat pels agents. Diversos policies 
varen declarar. Un d'ells era Silverio Blanco, 
conegut per haver estat cap de la unitat 
antiavalots de Barcelona durant algunes de 
les càrregues més violentes que s'han pro¬ 
duït a la ciutat els últims anys. Les con¬ 
tradiccions entre els agents eren evidents, i 
fins i tot aixecaven la sorpresa entre el mag¬ 
istrat i la fiscal. El noi imputat va narrar la 
seva presència a l'exterior de la Kasa de la 
Muntanya durant l'assalt, fortament justifi¬ 
cada pel fet que la seva filla de 9 anys es 
trobava dins de l'edifici mentre la policia 
actuava. Aquesta versió va ser ratificada per 
la regidora de Drets Civils de Barcelona, 
Roser Veciana que era al lloc dels fets i va 


aconseguir -després de mediar- recollir a la 
nena de les mans de la policia. 

La petició fiscal és de 2 anys i un dia de 
presó, tot i que la fiscala no va fer cap pre¬ 
gunta ni a la defensa ni a l'acusat, i es va lim¬ 
itar a citar jurisprudència al voltant de 
casos similars. Les properes setmanes es 
coneixerà la resolució que dictarà el jutjat 
penal 5 de Barcelona. 

A més, des de la Kasa de la M untanya també 
han informat que es troben a l'espera d'una 
decisió judicial al voltant del procés civil 
que afecta a la casa, Ara mateix l'expedient 
del cas ja és al jutjat de primera instància 
després que l'Audiència Provincial deses¬ 
timés els recursos de la defensa. 

Contra-lnfos 13/ 5/ 03 


Kan Mireia en perill 


Al carrer contra l'especulació 

EL Prat/ Baix Llobregat.- El passat dissabte 10 de maig una trente¬ 
na de persones van sortir als carrers del Prat per fer veure la seva 
postura contra l'especulació i la politica especulativa de l'alcalde 
d'Iniciativa Luis Tejedor. El cercavila anava precedit per una grua 
d'enderrocs i un grup de gent vestida de treballadors de l'em pres¬ 
sa d'enderrocs "Tejedor", tot acompanyats d'una furgoneta amb 
musica i festa. El grup disfressat representaven la forma d'actuar 
de l'ajuntament fent performances davant de les cases tapiades. 
Com anècdota cal dir que les cases d'en Puig, okupades desde el 
setembre del 94 fins al 15 de juliol del 98, estaben presses per 
antiavalots de la policia nacional i la policia local del Prat. Les 
cases d'en Puig, han estat reconvertides en un centre mediambi- 
ental, que es dedica a informar de tota la destrossa especulativa 
que han fet al delta del Llobregat, i ha exposar tot el que s'han 
carregat. Q uan el cercavila havia conclòs, desenes de pintades als 
caixers, bancs, inmobiliaries i cases abandonades, deixaven con¬ 
stància de que alguna cosa havia passat. Contra-lnfos 121 5/ 03 


Trinitat Vella/ Barcelona.- "També ens ha arribat el torn de l’assetjament 
judicial i policial a Kan Mireia. La vidua de l’antic propietari ha fet una nova 
denúncia al jutjat d’instrucció núm. 33. A l’abril es van presentar policies 
secretes amenaçant que si no donàvem alguna documentació, vindrien el 
dia següent. Van citar la persona que s’havia identificat i, el dia 24, aques¬ 
ta va declarar davant la jutge que Kan Mireia és un espai imprescindible per 
Trinitat Vella, però ella ja ha demanat als policies que facin una investi¬ 
gació per comprovar que el declarat és cert i per tenir controlades a les 
persones que utilitzem l’espai, però en som moltes, ja que es realitzen 
diversos tallers, la revista del barri,... Tot i això, ara fa una setmana, van 
anar a buscar a casa seva un altre usuari del Centre Social, i li van donar una 
altra citació, però aquest cop, per anar a declarar a comissaria. El que és 
cert és que ara tenen pressa, i està anant tot molt ràpid, cosa que no 
entenem, ja que ara fa un any, vam guanyar un judici perquè el jutge con¬ 
siderava que és legítim aprofitar un espai que portava 30 anys en estat 
deplorable. Nosaltres, per la nostra banda, no deixarem de lluitar per kan 
M ireia i el que representa. Tenim el recolzament del barri i esperem que 
també el vostre. Seguirem informant. Aupa laTrini!” Kan Mireia 13/ 5/ 03 


Repressió i impunitat 


Incident entre un grup de pares i mares i la Policia Portuària 

Agressions policials contra familiars 
que acomiadaven un viatge escolar 
en vaixell al port de Barcelona 

Un dels policies afirma: "cada setmana acabo amb uns quants pares a comissaria". 


Drassanes/ Barcelona.- El passat divendres 9 
de maig un grup de nois i noies de 11 ES Costa 
i Llobera de Barcelona s'embarcaven per fer 
les colònies escolars a l'illa de Menorca. La 
cita era a les nou del vespre a l'Estació de 
Transmediterrànea. Quan els nois i les noies 
van pujar al vaixell, un grup nombrós de 
pares es varen dirigir al peu del mateix, Per a 
fer-ho varen sortir de l'estació marítima, 
travessant un pàrquing. En el camí no varen 
veure cap senyal que indiqués que aquella 
era una zona prohibida. 

Quan estaven al peu del vaixell, amb els seus 
fills a dalt, varen començar a saludar-los i 
acomiadar-los. Lògicament la seva actitud 
era una mica sorollosa però contenta i en 
cap cas violenta o amenaçadora. Entre el 
grup de pares i mares alguns portaven ger¬ 
mans o germanes més petites que els nois i 
noies embarcats (que tenen tretze i catorze 
anys). De sobte un senyor vestit de policia 
portuari va irrompre, provinent de la zona 
on embarcaven els camions, cridant a veu 
forta que allò era molt perillós i que allí no 
podien estar. Alguns pares varen començar a 
dialogar amb ell demanant-li el perquè del 
perill, que no sabien veure per enlloc ja que 


no hi havia res al voltant excepte el vaixell. 
Aleshores el policia va començar a cridar 
amb to extremadament violent i va afirmar 
enmig de la sorpresa de tothom que "cada 
setmana acabo amb uns quants pares a 
comissaria". En aquell moment va començar 
a cridar per un walkie-talkie que li enviessin 
reforços "porque aquí hay jaleo". 

Va arribar un cotxe de la policia portuària 
amb matrícula B-9958-TL i la policia directa¬ 
ment es va adreçar al pare que tenia més 
aprop i el va colpejar. El van agafar pel coll 
mentre li pegaven i el van intentar primer 
tirar a terra i després posar-lo dins el cotxe. 
La resta dels pares varen reaccionar i varen 
aconseguir forçar els policies a que el 
deixessin. Posteriorment varen colpejar a 
dos pares més, un dels quals portava una 
càmera de vídeo que li varen intentar robar. 
Les imatges van quedar gravades i se n’han 
pogut extreure proves dels fets. Posterior¬ 
ment, a la vista de la violència que s'estava 
desencadenant varen decidir abandonar la 
zona, escortats per la policia portuària, que 
no parava d'insultar i amenaçar. Més dades: 
http:/ / www.nautes.org/ policiaportuaria/ 
Contra-lnfos -I-Vilaweb 13/ 5/ 03 


Lluites contra la Guerra 


Cassoles, símbols de la 
pau i manifestacions en 
elmàrketing deJoan Clos 

El Psc fagotitza 
electoralment 
la campanya de 
protestes de 
ía "Plataforma 
Aturem la Guerra" 

Barcelona.- Tothom ho pensava, era evident 
la utilització política de la lluita contra la 
guerra estava a l’ordre del dia, però que arri¬ 
barien tan lluny no era massa previsible. El 
Partit Socialista ha incorporat a la campa¬ 
nya electoral de les eleccions, no només els 
missatges de la lluita contra la guerra, sinó 
fins i tot accions, actes i idees dissenyades i 
convocades des de la Plataforma Aturem la 
Guerra. Una dona tocant la cassola abonye- 
gada que es congratula de poder votar el 
Psc per "continuar protestant per la guerra", 
cartells on es diu 'M anifesta't votant', o fins 
i tot la imatge aèria del símbol pacifista di¬ 
buixat per milers de persones a la plaça 
Catalunya (molts dels que hi participaven 
eren evidentment també contraris al Psc) a 
finals del passat mes de març. Des de la 
plataforma Aturem la Guerra encara no s'ha 
produït cap reacció davant d'aquesta greu 
tergiversació de la voluntat popular en con¬ 
tra de la guerra que s'ha viscut a Barcelona 
durant els últims mesos, però molta gent 
s'ha sentit manipulada i estafada per aques¬ 
ta actuació del Psc. Contra-lnfos 131 5/ 03 


Dissabte 31 de maig 17h a la plaça Universitat de Barcelona 

Llibertat presos de Torà 


Butlletí SetmanalCONTRA - ! N FOS 


tel: 93.442.62.53 

«zitzania@sindonninio.net» 













Llibertat d'Expressió 


Independentisme 


La lluita del poble palestí 


Antiinsíitucional 


Boicot oficial 
a una xerrada 
d'Egunkaria 

Després de ser prohibida a un centre 

municipal, tampoc es va poder cele¬ 

brar a la Universitat de Saragossa. 

Saragossa/Aragó.- La xerrada sobre el cas 
Egunkaria que es preveia celebrar divendres 
passat va haver de culminar al Centre Social 
Autogestionat La Trama, després que 
l'Ajuntament impedís realitzar-la en el 
Centre Cívic Delícies, la direcció del qual no 
havia posat cap trava en principi. 

La convocatòria es va traslladar a una aula 
la Facultat de Filosofia i Lletres, on poc 
després de començar va ser interrompuda 
per un bidell que, amb escassa educació i a 
plena veu, va afirmar que havia hagut una 
amenaça de bomba i se li havia ordenat 
desallotjar la sala. El públic, unes 50 per¬ 
sones, es va prendre la cosa amb escepti¬ 
cisme i humor, i va poder comprovar poste¬ 
riorment que l'edifici no era desallotjat i 
que tan només s'havia buidat l'aula on se 
celebrava la xerrada. El ponent, un trebal¬ 
lador de Egunkaria, i l@s assistents es van 
traslladar al Centre Social LaTrama on final¬ 
ment es va celebrar la xerrada, que s'em¬ 
marca dintre de les Jornades Antirre- 
presivas organitzades per diversos col·lec¬ 
tius socials saragossans. 

Contra-lnfos +Plataforma de 
suport a Egunkaria 13/ 5/ 03 


Contra ia línia de 400 
volts al Rosselló 

Dissabte 31de maig al matí a Perpinyà, 

M anifestació 

(Es muntaran autocars des de Figueres 
que sortiran a 2/ 4 de 9 del matí de 
l'Estació d'autocars. Per més informació i 
reserves: 972670531, de 10 a 32 del matí.) 


25000 PERSONES S’APLEGUEN EN EL DIVERSOS ACTES A València 

Massiva participació a 
la diada del País Valencià 

València.- La manifestació que commemora la desfeta d'Almansa el 25 d'abril de 1707 ha tor¬ 
nat a combregar un gran nombre de col·lectius darrere el lema inicial "Salvem el país, salvem 
el territori". A les 12 del matí però unes 200 persones ja van participar en una concentració 
per la llengua al davant del Palau de la Generalitat. A la tarda del dissabte D la massiva mar> 
ifestació reivindicativa de la jornada, va començar a les sis de la tarda a la plaça de Sant 
Agustí, algunes pintades, una pancarta gegant desplegada des d'una bastida i performances 
van animar el recorregut fins arribar a la Plaça Amèrica on finalitza la marxa. Allí, Acció 
Cultural del País Valencià (ACPV), representants del Comitè d'Empresa de Canal 9, de Per 
l'Horta i de La Punta van llegir varis comunicats. Després hi va haver una nova edició del Tirant 
de Rock, que es va haver de tornar a celebrar al campus de Tarongers de la Universitat de 
València, l'Ajuntament de la ciutat -fent costat a la Diputació, va denegar un any més que es 
fes a la Plaça de Bous- tampoc va deixar que el concert es realitzés a l'Albereda, s'ha de remar¬ 
car que aquest espai estava ocupat literalment per un gran nombre d'autocars dels assistents 
al mítin del PP celebrat al vespre del mateix dia. Tots els actes van ser convocats per unes 200 
entitats que volien denunciar l'incompliment sistemàtic del govern valencià del «pacte per la 
llengua», amb la qual cosa considera que posa en perill el valencià. Contra-lnfos 12/ 5/ 03 



Queda vist per sentència el judici d'un jove de Sant 
Gregori jutjat per dir "assassí" a un dirigent del PP 


Israel nega l'accés a un 
grup de voluntaris de 
la Comissió Europea 

Amman/ Jordània.- "Nou joves voluntaris eu¬ 
ropeus (un madrileny, dos catalans, dos fran¬ 
cesos, un italià, un britànic, un irlandès i un 
alemany) que treballen en un projecte per a la 
Comissió Europea a Israel i Palestina no han 
pogut accedir als territoris després que les 
autoritats duaneres neguessin la seva entrada 
ahir, quan intentaven accedir pel pont 
Allenby, frontera amb Jordània. Aquest inci¬ 
dent forma part de la nova política d'expul¬ 
sions i de restriccions de mobilitat que l'es¬ 
tat jueu ha imposat als estrangers que volen 
entrar a Israel i als territoris ocupats de 
Palestina. Amb aquesta acció l'estat d'Israel 
trenca els compromisos pactats a la 
Declaració de Barcelona i viola els acords 
adoptats al parteneriat Euro-M editerrani. 

El grup dels nous voluntaris estava involu¬ 
crat en un ampli ventall d'activitats, 
incloent-hi treballs amb nens discapacitats, 
joves aturats i estudiants, així com en d'al¬ 
tres projectes de caire social i cultural. 
Aquesta es la primera ocasió en la que les 
autoritats israelianes neguen l'entrada a un 
grup de voluntaris del SVE a Israel i 
Palestina des de la posada en marxa del 
programa Youth Euro-Med. El grup de vol¬ 
untaris es troba ara a Amman, on resta a 
l'espera d'una resposta oficial per part del 
M inisteri d'Interior israelià. Per a més infor¬ 
mació: Els voluntaris: -4962 6 4624273 
(Mònica Leiva/ Sergi Cabeza)'' 

9 voluntaris del SVEa 
Israel i Palestina 13/ 5/ 03 


Maó/ Menorca.- Quatre mesos de multa a 
raó de sis euros al dia es el càstig al que s'en¬ 
fronta un jove gironí per un suposat delicte 
d'injúries contra Carlos Iturgaiz, un dels 
màxims dirigents del PP al País Basc. Els fets 
objecte de judici van succeir l'estiu del 2001 
quan aquest jove passava les seves vacances 
a Menorca. Passejant per Ciutadella va tro- 
bar-se amb el dirigent del PP i sembla ser 
que li va dir "assassí". Tot i que el jove havia 
negat l'acusació, Iturgaiz va reconeixer-lo 
com a autor de l'insult. El Fiscal sr. Seguí va 
sostenir ahir davant del tribunal que exis¬ 
teixen «suficients elements probatoris» per 
condemnar a l'imputat. «No es tracta de la 
mera imaginació d'un polític basc obsesion- 
at, sinó d'algú que viu una pressió infernal, 
ve a Menorca de vacances i se l'anomena 
assassí» va indicar; fou encara més lluny i va 
asenyalà que l'acusat va pronunciar l'insult 
"a sang freda i sabent allò que expresava. El 
greuge es encara major sent Iturgàiz una 
autoritat coneguda i per trobar-se de 
vacances en companyia del seu fill i la seva 
família». Les explicacions de l'acusació i 
Fiscalia van ser utilitzades per l'advocat 


defensor per demanar l'absolució del jove 
al·legant indefensió i lesió al principi 
acusatori al entendre que les parts havien 
modificat les calificacions sense cap justifi¬ 
cació concreta. Els guàrdies civils que van 
declarar van contradir les seves declaracions 
inicials i van afirmar que havien sentit i vist 
les coses que se l'imputen (en les declara¬ 
cions inicials van dir el contrari), i Iturgaiz va 
intentar maximitzar el dramatisme de la 
història com era d'esperar. 

L'acusació particular va ser exercida pel 
senador del PP que és cap de llista a 
Menorca per al Consell Insular, i el ministeri 
fiscal va ser representat per un senyor que a 
última hora va decidir qualificar els fets de 
delicte en lloc de la falta que havia estimat 
des del principi. 

Com en tants altres casos ens trobem 
davant un judici polític que es va convertir 
en un acte mésde la campanya electoral del 
PP a les municipals, amb multitud de 
càmeres i premsa per un tema tan objectiva¬ 
ment menor, on compten poc la veritat i els 
fets demostrables i que segur derivarà en 
una sentència política. Contra-lnfos 6/ 5/ 03 


Denúncia a un policia local de València per maltractaments 

València.- Un home de 29 anys ha presentat una denúncia per maltractaments, lesions i amenaces 
contra un agent de la policia local. Els fets es van produir la matinada del dijous lde maig, quan la 
policia local va parar al denunciant en el seu cotxe, tot registrant el vehicle. Després de preguntar 
el perquè de l’actitud policial, l’agent li va donar una empenta i l’home es va donar un cop contra 
el cotxe, el que li va provocar una contractura per la que va haver de ser assistit a un hospital. A les 
3:45 del diumenge el mateix agent local, es va presentar a casa del detingut, amb la intenció de fer 
un registre, al que l’home es va negar i l’agent el va amenaçar i li va dir que la raó del supòsit regis - 
tre era per haver interposat la denúncia uns dies abans contra ell. Contra-lnfos 13/ 5/ 03 


Adreces actualitzades dels presos de Torà 


*Per escriure a Jordi Torné Chimeno i Antonio Codina Agulló, c.p. madrid ii, alcalà de henarés 

Ctra. de Meco Km 5, 28800, Alcalà de Henares, Madrid (Telèfon.- 91889 9763 Fax.- 91888 7061) 

*Per escriure a Jordi Vilaseca Cantac0rps,c.p. MADRID VI, (Mòdul 5), ARANJUEZ, Carretera Nacional 400,km 2*8, 28300, Madrid 


Dijous 15 de maig ]9h Sentada a la pu\ça Sant Jaume, Barcelona 

Gran acampada a Sant Andreu de la Vola 


El divendres la nuvolositat serà abundant amb alguns ruixats tempestuosos. Però la pluja no 
durarà massa hores. Dissabte s’anirà aclarint, i el sol i la calor s’imposaran a partir de diumenge. 




















































